钦定古今图书集成/明伦汇编/闺媛典/第060卷 > 王朝卓妻明氏
## 钦定古今图书集成/明伦汇编/闺媛典/第060卷 > 王朝卓妻明氏

按《四川总志》：明氏，给事中明时举女，南充人，适太守
王观化子朝卓。卓省父溺死，氏年十八，守节六年。贼
魁张虎获之，悦其色，谓之曰：“昔为小姐，今为勋臣妻
矣。”明大骂曰：“贼奴！我名臣女，士人妻。使贼奴为我仆尚不屑，敢污我乎？”贼百计诱之，其骂愈厉。强扶之乘
马，氏自堕者数次。贼怒，脔之而去。